Մայա Կուրցիկիձե, Վրաստանում UNICEF հաղորդակցման ծրագրի ղեկավար: «Վրաստանի Օմբուդսմենի ապարատը ՄԱԿ-ի Մանկական ֆոնդի աջակցությամբ 2016-2017 թվականներին դպրոցներում բռնության դեպքերի մոնիթորինգ է անցկացրել։ Պարզվել է, որ ահաբեկությունը դպրոցականների միջև նրանց հարաբերություններում տարածված ձև է։ Երեխաներին հաճախ նվաստացնում են, նրանց վրա բղավում են, ոտնահարում են արժանապատվությունը։ Ամենից շատ մտահոգում է պատասխանատու մարմինների անպատրաստակամությունը: Նրանք չգիտեն, թե ինչպես ճիշտ արձագանքել բռնությանը։ 2010 թվականից Վրաստանում անցկացվում են երեխաների պաշտպանության բարեփոխական ծրագրեր, որոնք պարտադրում են երեխաների հետ աշխատող բոլոր մասնագետներին արձագանքել բռնությանը։ Եթե ուսուցիչը տեսնում է, որ երեխան դարձել է բռնության զոհ, նա պարտավոր է տեղեկացնել այդ մասին համապատասխան ծառայությանը։ Մոնիթորինգը պարզել է, որ դպրոցի անձնակազմը բավարար չափով տեղեկացված չէ բռնության դեպքերի մասին և բռնության դեպքեր համարում է միայն ծանր բնույթ կրող բախումները։ Հետազոտության ընթացքում պարզվել է նաև, որ ցավոք, ուսուցիչներն իրենք ուսումնական պրոցեսի ընթացքում դիմում են բռնի գործողությունների։